CELEX: 32022D0982
Language: hu
Date: 2022-06-16 00:00:00
Title: A Tanács (EU) 2022/982 határozata (2022. június 16.) a veszélyeztetett vadon élő állat- és növényfajok nemzetközi kereskedelméről szóló egyezmény (CITES) I. és II. függelékének módosítására irányuló javaslatoknak a CITES Szerződő Felei Konferenciájának 19. ülésére tekintettel az Európai Unió nevében történő benyújtásáról, valamint egy fajnak a CITES III. függelékébe történő felvételére vonatkozó beadványról

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  L 167/95
               
            
         A TANÁCS (EU) 2022/982 HATÁROZATA
         (2022. június 16.)
         a veszélyeztetett vadon élő állat- és növényfajok nemzetközi kereskedelméről szóló egyezmény (CITES) I. és II. függelékének módosítására irányuló javaslatoknak a CITES Szerződő Felei Konferenciájának 19. ülésére tekintettel az Európai Unió nevében történő benyújtásáról, valamint egy fajnak a CITES III. függelékébe történő felvételére vonatkozó beadványról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A veszélyeztetett vadon élő állat- és növényfajok nemzetközi kereskedelméről szóló egyezmény (a továbbiakban: CITES) 1975. július 1-jén lépett hatályba. Az Unió az (EU) 2015/451 tanácsi határozattal (1) csatlakozott a CITES-hez.
                  
               
                     (2)
                  
                  
                     A CITES XI. cikke (3) bekezdésének megfelelően a CITES Szerződő Feleinek Konferenciája (a továbbiakban: a Szerződő Felek Konferenciája) többek között határozatokat fogadhat el a CITES I. és II. függelékének módosítása céljából.
                  
               
                     (3)
                  
                  
                     Ezen túlmenően a CITES XVI. cikkének megfelelően a CITES bármely Szerződő Fele jegyzéket nyújthat be a CITES titkárságához a CITES III. függelékébe felveendő azon fajokról, amelyeket az említett Szerződő Fél a felségterületén külön szabályozásnak kíván alávetni annak érdekében, hogy kizsákmányolásukat megakadályozza vagy korlátozza, és amelyeknél a kereskedelem ellenőrzése során a többi Szerződő Fél együttműködése is szükséges.
                  
               
                     (4)
                  
                  
                     A Szerződő Felek Konferenciája a 2022. november 14. és 25. között tartandó 19. ülésén fog határozni a CITES I. és II. függelékének módosítására irányuló javaslatokról. A Szerződő Feleknek 2022. június 17-ig kell benyújtaniuk az ilyen javaslatokat a CITES titkárságának. Az Unió a CITES Szerződő Feleként tehet ilyen javaslatokat.
                  
               
                     (5)
                  
                  
                     A Szerződő Felek Konferenciája által megvizsgálandó javaslatok benyújtása – a CITES-ben megállapított kritériumoknak megfelelően és a rendelkezésre álló legmérvadóbb tudományos bizonyítékok fényében – az ezen javaslatok érdemi szakértői elemzésén alapul. Az ilyen bizonyítékok alátámasztják az e határozatban foglalt javaslatokat, amelyek célja annak biztosítása, hogy az érintett fajok kereskedelme ne veszélyeztesse a vadon élő egyedeik túlélését,
                  
               ELFOGADTA EZT A HATÁROZATOT:
         
            1. cikk
            A veszélyeztetett vadon élő állat- és növényfajok nemzetközi kereskedelméről szóló egyezmény (CITES) Szerződő Felei Konferenciájának 19. ülésére tekintettel az Unió:
            
                        —
                     
                     
                        benyújtja a CITES I. és a II. függelékének módosítására irányuló javaslatokat az e határozat I. mellékletében foglaltak szerint,
                     
                  
                        —
                     
                     
                        ezzel egyidejűleg benyújtja a CITES II. függelékének módosítására irányuló javaslatokat az e határozat II. mellékletében foglaltak szerint.
                     
                  
         
            2. cikk
            Az Unió benyújtja a CITES III. függelékébe felveendő, az e határozat III. mellékletében felsorolt fajok jegyzékét.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. június 16-án.
            
               
                  a Tanács részéről
               
               
                  az elnök
               
               O. DUSSOPT
            
         
         
            (1)  A Tanács (EU) 2015/451 határozata (2015. március 6.) az Európai Uniónak a veszélyeztetett vadon élő állat- és növényfajok nemzetközi kereskedelméről szóló egyezményhez (CITES) való csatlakozásáról (HL L 75., 2015.3.19., 1. o.).
      
      
         
            I. MELLÉKLET
            A CITES I. és II. függelékének módosítása
            
                        
                           Taxonómiai csoport
                        
                     
                     
                        
                           Taxon (közönséges név)
                        
                     
                     
                        
                           Javaslat
                        
                     
                  
                        Hüllők
                     
                     
                        
                           Physignathus cocincinus
                        
                        (ázsiai víziagáma)
                     
                     
                        Felvétel a II. függelékbe
                     
                  
                         
                     
                     
                        
                           Cuora galbinifrons
                        
                        (dél-vietnámi szelenceteknős)
                     
                     
                        Átsorolás a II. függelékből az I. függelékbe
                     
                  
                        Kétéltűek
                     
                     
                        
                           Laotriton laoensis
                        
                        (lapátfarkú gőte)
                     
                     
                        Felvétel a II. függelékbe
                        Nulla értékű éves kvótával (eredetkód: W) kereskedelmi célokra
                     
                  
                        
                           Agalychnis lemur
                        
                        (maki levelibéka)
                     
                     
                        Felvétel a II. függelékbe
                        Nulla értékű éves kvótával (eredetkód: W) kereskedelmi célokra
                     
                  
                        Halak
                     
                     
                        A Sphyrnidae spp. (pörölycápák) nembe tartozó valamennyi, a II. függelékben még nem szereplő faj
                     
                     
                        Felvétel a II. függelékbe
                     
                  
                        Gerinctelenek
                     
                     
                        
                           Thelenota ananas, T. anax,
                        
                        
                           T. rubralineata
                        
                        (tengeri uborkák)
                     
                     
                        Felvétel a II. függelékbe
                     
                  
                        Fák
                     
                     
                        
                           Khaya spp.
                        (afrikai mahagóni)
                        afrikai populációk
                     
                     
                        Felvétel a II. függelékbe a #17 annotációval való kiegészítéssel
                     
                  
                        
                           Afzelia spp.
                        (doussié)
                        afrikai populációk
                     
                     
                        Felvétel a II. függelékbe a #17 annotációval való kiegészítéssel
                     
                  
                         
                     
                     
                        
                           Dipteryx spp.
                     
                     
                        Felvétel a II. függelékbe a #17+magok annotációval való kiegészítéssel
                     
                  
                         
                     
                     
                        
                           Handroanthus spp.
                        (ipe); Tabebuia spp. és Roseodendron spp.
                     
                     
                        Felvétel a II. függelékbe a #17 annotációval való kiegészítéssel
                     
                  
                         
                     
                     
                        
                           Pterocarpus spp.
                        (padukfa)
                        afrikai populációk
                     
                     
                        Felvétel a II. függelékbe a #17 annotációval való kiegészítéssel
                     
                  
                        Egyéb növények
                     
                     
                        
                           Rhodiola spp.
                     
                     
                        Felvétel a II. függelékbe a #2 annotációval való kiegészítéssel
                     
                  
      
      
         
            II. MELLÉKLET
            A CITES II. függelékére vonatkozó, egyidejűleg benyújtandó módosítás
            
                        
                           Javasolta
                        
                     
                     
                        
                           Taxonómiai csoport
                        
                     
                     
                        
                           Taxon (közönséges név)
                        
                     
                     
                        
                           Javaslat
                        
                     
                  
                        Panama
                     
                     
                        Porcoshalak
                     
                     
                        
                           Carcharhinidae spp.
                        
                        Kékcápafélék
                     
                     
                        Felvétel a II. függelékbe
                     
                  
      
      
         
            III. MELLÉKLET
            A CITES III. függelékének módosítása
            
                        
                           Caribena versicolor
                        
                     
                     
                        III. függelék